הסינגל הראשון של הלהקה Rude יצאה ב-12 באוקטובר 2013. השיר הגיע למקום השישי במצעד הפזמונים הקנדי והתברג לעשירייה הראשונה בארצות נוספות. האלבום Don't Kill the Magic יצאה בשנת 2014 והוא הגיע למקום החמישי במצעד האלבומים הקנדי ולמקום השישי בBillboard 200. השיר השלישי באלבום Let Your Hair Down יצאה גם כסינגל נפרד והגיע למקום ה-20 בקנדה. בשנת 2015 הלהקה זכתה בשני פרסי ג'ונו ומפיק הלהקה זכה בפרס נוסף.
בשנת 2016 יצאה האלבום השני Primary Colours. הוא לא הצליח לשחזר הצלחת האלבום הראשון והגיע בקנדה למקום ה-19.
אלבום נוסף Expectations שוחרר בשנת 2018.
Wildside
Wildside הוא שיר של הזמרת והשחקנית האמריקאית, סברינה קרפנטר, והזמרת והשחקנית האמריקאית, סופיה קרסון. השיר, שיצא ב-20 במאי 2016, הופיע בפסקול של הסרט הבייביסיטריות יוצאות להרפתקאות.
נכון לנובמבר 2021, השיר הושמע למעלה מ-22 מיליון פעמים בספוטיפיי.
וידאו קליפ.
הווידאו קליפ הלירי הועלה ליוטיוב ב-3 ביוני 2016. נכון לנובמבר 2021, הווידאו קליפ הלירי נצפה למעלה מ-101 מיליון פעמים.
תופעת הכרישים בחדרה
תופעת הכרישים בחדרה היא תופעה בה כל שנה בעונת החורף, מתקבצים כמה עשרות, לרוב 20–30, כרישים במים הרדודים שסביב תחנת הכוח אורות רבין שבחדרה. התופעה קורת גם במים הרדודים סביב תחנות הכוח האחרות בארץ כמו באשקלון ובתל אביב, אך במספרים פחותים בהרבה, ולפעמים אף לא בכלל.
כמו כן, מיני הכרישים המגיעים לחופי ישראל במסגרת תופעה זו הם כריש עפרורי וכריש סנפירתן. בנוסף לכרישים אלו, ישנן תצפיות נוספות של צבי ים, תמנונים ובטאים, כדוגמת אברתן רחב שן, המגיעים במסגרת התופעה.
היסטוריה.
באפריל 2022, הגיעו אל אזור חוף הים של חדרה מאות פרטים של אברתן רחב שן. זוהי הפעם הראשונה שבה נצפה מין זה בחופי ישראל למשך מספר שבועות.
סכנות.
עקב תיעודים בהם נראים אזרחים מתקרבים באופן מסוכן לכרישים ושוחים לידם, הולך וגובר החשש שאזרחים המתקרבים בחוסר זהירות אל הכרישים, יותקפו על ידם. עקב כך, החלה עיריית חדרה לקנוס את המתרחצים הנכנסים למים.
כרישים בזרם.
על מנת להגן על הכרישים ולמנוע פגיעה בהם חברו יחד רשות הטבע והגנים, עיריית חדרה, חברת "נחלים" לפיתוח תיירות חדרה, החברה להגנת הטבע, עמותת "אקואושן", תחנת מוריס קאהן לחקר הים של אוניברסיטת חיפה, הרשות לצלילה ספורטיבית תחת משרד התרבות והספורט, ההתאחדות הישראלית לצלילה ועמותת "כרישים בישראל", לפרויקט המשותף, "כרישים בזרם". מטרת הפרויקט להסדיר את האתר לצפייה בכרישים מעל ומתחת למים באופן שימנע נזק אך יאפשר מפגש חשוב ונדיר בין הציבור לטבע הימי.
במסגרת הפרויקט, הוקמה תחנת הסברה מקצועית של רשות הטבע והגנים למבקרים, המוצבת בסמוך לתצפית על התקהלות הכרישים באזור תחנת הכוח.
מהסברה לאסדרה.
מאמצי ההסברה לא הובילו לשינוי משמעותי במציאות הכאוטית והמסוכנת בשטח, ולכן אינם מספקים מענה הולם להגנה על הכרישים והאדם גם יחד. המצב הקיים אינו מספק, מכיוון שגם אם האיסורים השונים ייאכפו ביעילות, עדיין ימשיכו במקום פעילות דיג מהחוף ומהים, צלילה בצמידות לכרישים ושיט לא מנועי – תוך סיכון לכרישים ולאדם. מכאן עולה צורך בהסדרה, בניהול הפעילות ובמזעור השפעות שליליות על הכרישים, שיאפשרו ביקור מעשיר, מרגש ובטוח.
החברה להגנת הטבע מציעה עקרונות היסוד למענה להסדרת שלום הכרישים והאדם במרחב מצומצם זה, הכוללים הסדר עונתי הנדרש רק למשך חודשי ההתקבצויות, ניהול מבוסס מדע, סמכות חוקית לניהול ויכולות פיקוח ואכיפה יעילות. חלופת הניהול המיטבית שזוהתה בניתוח היא אכרזה עונתית על האתר כ"ערך טבע מוגן" על ידי השרה או השר להגנת הסביבה, וניהול הממשק בשטח על ידי רשות הטבע והגנים בעונה הרלוונטית בלבד.
התפוצצות מכלית הדלק בסאנגה
התפוצצות מכלית הדלק בסאנגה היא אסון שאירע ב-2 ביולי 2010 בעיר סאנגה שברפובליקה הדמוקרטית של קונגו, השוכנת סמוך לגבול עם בורונדי. פיצוץ מכלית דלק והשרפה שפרצה בעקבותיו הרגו לפחות 230 אנשים, ופצעו כ-200 נוספים.
נהג מכלית הדלק איבד שליטה על המכלית לאחר שנהג במהירות מופרזת וניסה לעקוף אוטובוס. המכלית התהפכה, וההתהפכות גרמה לדליפת דלק.
נהג המכלית ביקש מהמקומיים להתרחק והזהיר אותם מהבאות, אך אלו התקרבו למכלית והחלו לשאוב ולגנוב דלק. על פי הדיווחים, בין הבוזזים היו גם חיילים קונגולזים.
כפי הנראה, השרפה פרצה בעקבות סיגריה שהדליק אחד התושבים בזירת ההתהפכות. השרפה שפרצה הציתה בקלות את בקתות הקש ובתי הבוץ שבזירת ההתהפכות, ופגעה בעיקר בהמון שהתאסף לשאוב את הדלק, אך גם בקהל שהתאסף בבתים לצפות במשחק רבע גמר המונדיאל בין נבחרות הכדורגל של ו.
בהרוגים היו 36 נשים ו-61 ילדים. הפצועים פונו לבתי החולים כשבגדיהם דבוקים לעורם, אך ברוב בתי החולים המקומיים לא היו אמצעים לטפל בפצועים קשה.
משלחת האו"ם והממשלה המקומית דיווחו על 230 הרוגים ו-196 פצועים, אך חלק מהדיווחים העמידו מספר ההרוגים על למעלה מ-300. קורבנות הפיצוץ והשריפה נקברו ב-3 ביולי בקברי אחים במרחק של קילומטרים ספורים מהעיר בסיוע הצלב האדום.
ב-4 ביולי הכריז נשיא המדינה, ז'וזף קבילה, על שני ימי אבל לאומיים לזכר קרבנות האסון.
יחסי אינדונזיה–טורקמניסטן
יחסי אינדונזיה–טורקמניסטן הם היחסים הדו-צדדיים בין רפובליקת אינדונזיה לבין טורקמניסטן.
היסטוריה.
אינדונזיה הכירה בעצמאותה של טורקמניסטן ב-28 בדצמבר 1991 יחד עם ההכרה בעשר מדינות אחרות החברות בחבר המדינות ואשר היו חלק מברית המועצות לשעבר. אינדונזיה כוננה יחסים דיפלומטיים עם טורקמניסטן באמצעות החתימה על הקומוניקט המשותף ב-10 בדצמבר 1992 במוסקבה. בהתבסס על הצו הנשיאותי של 1993, שגריר אינדונזיה בטשקנט הוסמך במקביל גם עבור הרפובליקה של טורקמניסטן. מאוחר יותר יוצגה אינדונזיה באמצעות שגרירותה במוסקבה, רוסיה, וכיום היא מיוצגת באמצעות שגרירותה בטהראן, איראן.
נשיא טורקמניסטן, ספרמורט ניאזוב, ערך ביקור ממלכתי באינדונזיה ב-1–3 ביוני 1994. טורקמניסטן מקווה לפתח שיתוף פעולה דו-צדדי ורב-צדדי בתחומי הכלכלה והמסחר. במהלך הביקור נחתמו מספר מסמכים, ביניהם הסכם שיתוף פעולה כלכלי, מדעי וטכני וכן הסכם הגנה וקידום השקעות. מצד שני, במהלך ביקורו של הנשיא סוהרטו בטורקמניסטן ב-10–12 באפריל 1995, נחתם הטקסט של הצהרת שיתוף הפעולה על עקרונות היחסים ושיתוף הפעולה בין אינדונזיה לטורקמניסטן.
היחסים הבילטרליים בין אינדונזיה לטורקמניסטן בתחום הפוליטי מתנהלים בצורה טובה יחסית. ניתן לראות זאת מתמיכה הדדית של עמדות ומינויים של שתי המדינות בפורומים/ארגונים בינלאומיים שונים.
יחסים כלכליים.
היחסים הכלכליים ושיתוף הפעולה המסחרי בין אינדונזיה-טורקמניסטן עדיין לא הראו ערך משמעותי. בפברואר 1993 שר תעשיית חומרי הבניין של טורקמניסטן, חלמאוחמד אורזחטוב חתם על הסכם הבנות עם PT. Wijaya Karya ו-PT. פרומה קומקסינדו תקים מפעל אדני בטון לרכבת, מפעל לעמודי חשמל ומפעל למוצרי אנרגיה סולארית. בניית מסילת הברזל המתוכננת בטורקמניסטן היא באורך 2,000 ק"מ. בתמורה, טורקמניסטן מתכוונת לשלם עם כותנה ומוצרי סחורה אחרים אך זה לא מומש.
תחום חברתי-תרבותי.
בתחום החברתי-תרבותי, לשתי המדינות אין עדיין הסכם שיתוף פעולה בתחום החברתי-תרבותי והתיירותי. עם רקע תרבותי ודתי ניתן לממש אפשרות לשיתוף פעולה אינטנסיבי. מסיבה זו, יש צורך לבחון אפשרויות שונות של שיתוף פעולה חברתי-תרבותי על מנת לעודד מגעים מוגברים של יחסי שיתוף פעולה, הן בין ממשלות והן בין עמי שתי המדינות.
קארל גלוסמן
קארל גלוסמן (באנגלית: Karl Glusman; נולד ב-3 בינואר 1988) הוא שחקן אמריקאי ממוצא יהודי.
ביוגרפיה.
גלוסמן נולד בברונקס, ניו יורק, לאב ממוצא גרמני-יהודי ואם ממוצא אירי-קתולי. משפחתו עברה לפורטלנד, אורגון, כשהיה בן שישה חודשים. הוא למד בבית הספר התיכון "לייק אוסוויגו" שבעיר לייק אוסוויגו הסמוכה לפורטלנד, ולאחר מכן נרשם לאוניברסיטת המדינה בפורטלנד , אך נשר לאחר שנה. בזמן לימודיו בקולג', הוא למד קורסי משחק בקונסרבטוריון לשחקנים של פורטלנד. בשאיפה להיות שחקן, הוא למד מאוחר יותר בסטודיו למשחק של ויליאם אספר בניו יורק.
קריירה.
לאחר שצילם פרסומת בטלוויזיה עבור אדידס, עבר גלוסמן לצרפת. שם במאי הקולנוע הארגנטינאי-צרפתי, גספר נואה, ליהק את גלוסמן לסרטו השערורייתי "Love". הסרט הוקרן לראשונה בפסטיבל קאן 2015. ההקרנה קבעה שיא לפסטיבל, וכל 2,200 המושבים בארמון הפסטיבלים והקונגרס נמכרו.
בקאן, פגש גלוסמן את במאי הקולנוע ומעצב האופנה טום פורד, שליהק אותו לסרט יצורים ליליים משנת 2016. באותה שנה, הופיע במותחן "דוגמניות ושדים" של ניקולס ווינדינג רפן.
בשנת 2020 הוא הופיע לצד טום הנקס בסרט גרייהאונד של הבמאי אהרון שניידר.
חיים אישיים.
בשנת 2016, החל גלוסמן מערכת יחסים עם השחקנית האמריקאית-יהודייה זואי קרביץ. קרביץ חשפה בראיון שפורסם באוקטובר 2018 כי התארסה בפברואר אותה שנה. הם נישאו ב-29 ביוני 2019 בפריז, צרפת, מקום מגוריו של אביה של קרביץ, המוזיקאי לני קרביץ. קרביץ הגישה תביעת גירושין ב-23 בדצמבר 2020, לאחר 18 חודשי נישואים.
זג'ווסאנטו
זג'ווסאנטו (בהונגרית: Zagyvaszántó) הוא כפר במחוז הווש בצפון מזרח הונגריה. עד לשואה הייתה בו קהילה יהודית.
כמו יישובים רבים באירופה גם בזג'ווסאנטו מספר התושבים נמצא בירידה. כך, בשנת 1990 חיו בכפר 1,981 תושבים ובשנת 2021 רק 1,984 תושבים.
באזור נמצאו ממצאים מתקופת הברונזה ומאז הוא מיושב לסירוגין. שמו הוזכר לראשונה בתעודות משנת 1299.
יהודי זג'ווסאנטו.